شەفەق نیوز/ یەکیگ لە راوێژکارەیل بەرهەم ساڵح سەرۆک کۆمار، ئمڕوو یەکشەممە، دەس کیشانی لە پۆستەگەی وە ئاره‌زوی خوەی راگەیان ، ودیاری کرد ک ساڵح رەزامەنی لە دەسکیشانەوەگەی دا.لە بەیاننامەگەی مەحمود، ک رەسیە ئاژانس شەفەق نیوز، وت: دوای وەرگردن پۆست راوێژکار سەرۆک کۆمار لە رووژ ١/١/٢٠٢٠ تا ٣٠/٦/٢٠٢٠ ، و لەبان خواست خوەی دەسکیشانەوەگەی خستە وەردەس سەرۆک بەرهەم ساڵح، و ئاماژەدا سوپاس ئەرا ساڵح ک رەزامەنی داگە دەسکیشانەوەگە.مە‌حمود سوپاس خوەی پێشکەشکرد ئەرا بڕوایەگەی ساڵح لە ماوەی کارکردنی، و داوای سەرکەفتن کرد ئەرا تیم کار کوردستانی لە بەغداد.مەحمود ئاماژەدا ک خوەی ئەرا رای گشتی کوردستانی و گشت لایەنەگان راگەینێد ، ک خوەی لە ٣٠ حوزەیران گوزەیشتە لە وەرپرسایەتی خوەی واز هاورد،وتیش ک ئامانجەگەی لە هەر شوونیگ یا پۆستیگ خوەی خزمەت کورد و کوردستانە.
